Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA president hoiatab tuumaleppe blokeerimise tagajärgede eest.
See looks Iraanile rohkem võimalusi tuumarelva arendamiseks.
Süüria välisminister kohtus Teheranis Iraani välisministriga,
et arutada edasist koostööd Süüria konflikti teemal.
Araabia välisministrid hoiatavad: vähene progress rahukõnelustel
on viinud pingete süvenemiseni Iisraeli ja Palestiina vahel.
14. juulil sõlmitud tuumalepe viis USA Kongressis tulise lobitööni
nii lepingu toetajate kui vastaste poolt,
sest kahe kuu pärast peavad USA seadusandjad hääletama,
kas kauaoodatud leping heaks kiita või mitte.
USA president Obama hoiatas kõnes
tuumaleppe blokeerimise tagajärgede eest.
See looks Iraanile rohkem võimalusi tuumarelva arendamiseks, ütles ta.
Kui Kongress peaks lepingu tagasi lükkama, on tõenäoline,
et Iraan saaks leevendust sanktsioonidele,
aktsepteerimata lepingus nõutud piiranguid või inspektsioone.
Selles mõttes on kriitikutel õigus.
Loobuge sellest lepingust, ja saate parema lepingu - Iraani jaoks.
Obama kordas oma seisukohta,
mille järgi sõjaline kampaania Iraani tuumarajatiste vastu
tõukaks riigi tuumaprogrammi üksnes sügavamale maa alla
ja viiks lõpuks Lähis-Ida uue sõjani.
'Ei' Kongressis jätaks USA valitsusele,
mis on jäägitult pühendunud Iraani tuumapürgimuste takistamisele,
vaid ühe võimaluse -
uus sõda Lähis-Idas. Iroonia on selles -
Nagu ütlesin, poleks sõjaline lahendus Iraani tuumapürgimuste takistamisel
sama efektiivne kui antud leping.
See pole üksnes minu oletus.
Kõigi hinnangute järgi, sh Iisraeli analüütikute omade,
lükkaks sõjaline tegevus Iraani programmi edasi
parimal juhul vaid mõne aasta võrra,
mis on vaid murdosa lepingu kehtestatud piirangutest.
President Obama puudutas ka Iisraeli seisukohta tuumaleppe suhtes
ja rõhutas oma veendumust,
et leping hoolitseb nii juudiriigi kui kogu maailma huvide eest.
Niivõrd ohtlikus naabruses peab Iisrael valvel olema.
Õigustatult väidavad nad, et ei saa oma julgeoleku osas
loota ühelegi teisele riigile, isegi mitte suurele sõbrale USA-le.
Nii et peame Iisraeli muret tõsiselt võtma.
Ütlen Iisraeli sõpradele ja Iisraeli rahvale järgmist.
Tuumarelvastatud Iraan on palju ohtlikum Iisraelile,
USA-le ja kogu maailmale
kui sanktsioonidele leevendust saanud Iraan.
Mõistan, et peaminister Netanyahu on jõuliselt eriarvamusel.
Ma ei kahtle tema siiruses, kuid usun, et ta eksib.
Usun, et faktid toetavad seda lepingut.
Usun, et need on USA ja Iisraeli huvides.
Ja nulliksin USA presidendina oma põhiseadusliku kohuse
tegutseda parima äranägemise järgi lihtsalt sellepärast,
et see tekitab ajutist hõõrdumist hea sõbra ja liitlasega.
Ma ei usu, et see oleks õige USA jaoks,
ma ei usu, et see oleks õige Iisraeli jaoks.
Vastuseks Obama kõnele ütles üks Iisraeli ametnik,
et Iisrael ei kahtle USA juhi siiruses,
kuid usub ometi, et leping pigem kiirendaks kui takistaks sõda,
kuna Iraani piirab hetkel majanduskriis
ja sanktsioonide kaotamine käivitaks Iraani hävitustöö
ning ohustaks Iisraeli ja maailma.
Süüria välisminister al-Moualem
kohtus Teheranis Iraani välisministri Zarifiga.
Al-Moualem saabus Iraani, et püüda lõpetada Süüria kodusõda.
Esidiplomaatide kohtumistel
keskenduti võitlusele ISIL-i vastu.
Süüria riigitelevisiooni teatel ütles Moualem,
et Süüria toetab kõiki jõupingutusi võitluses ISIL-i vastu,
kui need koordineeritakse Damaskusega,
kuid kõik muu oleks Süüria suveräänsuse rikkumine.
USA teatas see nädal, et otsustas lubada õhurünnakuid
USA sõjaväelaste treenitud Süüria mässuliste kaitseks,
isegi kui vaenlasteks on Süüria armee ja selle liitlased.
Avaldus tekitas muret nii Iraanis kui Venemaal,
kes on toetanud Süüria presidenti Assadit
4-aastases konfliktis sõjalise ja rahalise abiga.
USA teatel on neil andmeid,
et USA sõjaväe treenitud Süüria mässulisi
on sattunud al-Qaeda Süüria tiiva Nusra Rinde vangistusse.
Anonüümseks jäänud USA kaitseametniku sõnul
võib vangi olla langenud vähemalt viis Süüria mässulist.
Nusra Rinde videol näeb Lääne toetatud vange,
kes on aidanud USA koalitsioonil nende moslemeist vendi tappa.
Täna raius al-Nusra Rinne Bilad al-Shamis maha
Lääne ja ameeriklaste käe.
Neid mõõdukaid vägesid treenivad muidugi ristisõdalased.
Nad treenitakse ja saadetakse Süüriasse
võitlema al-Mujahideeniga,
kes läks vaid heiskama lippu "Peale Allahi pole ühtki Jumalat"
ja kaitsma moslemite au.
Nusra Rinde selle nädala rünnakus
hukkus arvatavalt üks nn Uutest Süüria Vägedest,
mis oli nende esimene ohver lahinguväljal.
Juhtum rõhutab Uute Süüria Vägede äärmist haavatavust.
Nende vähem kui 60-pealised väed saadeti lahinguväljale alles hiljuti.
USA treenitud jõududel on keskne koht
USA presidendi strateegias ehitada neist piisavalt suur jõud,
et ISIL-i käest alasid tagasi vallutada.
Araabia välisministrid kohtusid Kairos Araabia Liiga peakorteris,
et arutada Palestiina rahulootusi.
Egiptuse välisminister Shoukri kinnitas delegaatidele
Egiptuse toetust Palestiina riigile ja lisas,
et vähene progress rahukõnelustel
on viinud pingete süvenemiseni Iisraeli ja Palestiina vahel.
Palestiina küsimus jääb araablaste tähtsaimaks küsimuseks.
Legaalsete rahvusvaheliste otsuste abil
probleemi juure lahendamise edasilükkamine
on kogu regiooni kohale tumeda varju tekitanud
ja selle kriisi süvendanud.
Araabia Liiga peasekretär al-Arabi hoiatas,
et pingete süvenemisel Läänekaldal ja Jeruusalemmas
oleksid tõsised tagajärjed
ja süüdistas Iisraeli vaenutegevuses Aqsa mošee ehk Templimäe juures
ja vaenutegevuses palestiinlaste vastu viimastel nädalatel.
Täna kohtub ministrite komitee,
et arutada kriitilist ja ohtlikku seisu okupeeritud aladel,
pärast Iisraeli vaenutegevuse süvenemist Aqsa mošee juures
ja Palestiina kodanike vastu.
Vastuseks Araabia Liiga süüdistustele ütles anonüümne Iisraeli ametnik,
et Iisrael teeb kõik rahu säilitamiseks ja on võtnud kasutusele meetmed,
kindlustamaks, et viimase aja koletuste sooritajad
võetaks seaduse ees täielikult vastutusele.
Aitäh vaatamast! Tänaseks Jeruusalemmast kõik.
Olen Jonathan Hessen. Kena õhtut! Kohtumiseni homme!
Tõlge: Monika Jaaguri